441.01 REGOLAMENTI DWAR L-INDUSTRJA LOKALI TAL-BIZZILLA In-NOTIFIKAZZJONI TAL-GVERN 55 ta’ l-1938, kif emendata bin-Notifikazzjoni tal-Gvern 312 ta’ l-1938, u n-NOTIFIKAZZJONI TAL-GVERN 442 ta’ l-1946, konsolidati. In-NOTIFIKAZZJONI TAL-GVERN 55 ta’ l-1938, kif emendata bin-Notifikazzjoni tal-Gvern 312 ta’ l-1938, u n-NOTIFIKAZZJONI TAL-GVERN 442 ta’ l-1946, konsolidati. 1. It-titolu ta’ dawn ir-regolamenti hu Regolamenti dwar l-Industrja Lokali tal-Bizzilla. 2. (1) Ħadd ma jista’, mingħajr permess mogħti lil u mill-Kummissarju tal-Pulizija, jinnegozja f’oġġetti tal-bizzilla, sew bl-ingrossa kemm bl-imnut. (2) Kap. 10. Kap. 10. Licenza mogħtija taħt id-disposizzjonijiet ta’ l-artikolu 194 tal-Kodiċi tal-Liġijiet tal-Pulizija ma titqiesx li tawtorizza li persuna li jkollha din il-licenza li tinnegozja f’oġġetti tal-bizzilla, kemm-il darba fil-licenza ma jkunx hemm din l-awtorizzazzjoni. 3. Turija tal-liċenza. L-imsemmija licenza, jekk mogtija għal ħanut jew post ta’ negozju, għandha titqiegħed fi gwarniċ f’lok fejn tidher sew f’dak il-ħanut jew post ta’ negozju. Il-bejjiegħa ta’ barra għandhom ikollhom magħhom il-licenza kull meta joħorġu għal xogħolhom u jkollhom juruha lil kull ufficjal tal-Pulizija meta jitlobhielhom. 4. Turija ta’ kopja stampata ta’ dawn ir-regolamenti. Kopja stampata ta’ dawn ir-regolamenti għandha titqiegħed fi gwarniċ f’lok fejn jidhru sew f’kull ħanut jew post ta’ negozju bil-licenza għan-negozju ta’ oġġetti tal-bizzilla. 5. Kull min ikollu licenza biex jinnegozja f’oġġetti tal-bizzilla jista’ jagħmel l-applikazzjoni lid-Direttur tal-Kummerċ biex l-oġġetti tal-bizz illa li jkunu mmanifatturati f’Malta jew Għawdex minn ħajt ta’ l-għażel jew tat-tajjar jiġu mbullati bit-tikketta uffiċjali. 6. It-tikketti kif imsemmijin fl-Iskeda li tinsab ma’ dawn ir-regolamenti jkunu huma biss it-tikketti awtorizzati biex ikun jidher illi oġġett tal-bizz illa li jkun immanifatturat f’Malta jew Għawdex huwa magħmul minn ħajt ta’ l-għażel jew tat-tajjar, skond il-każ, u dawn it-tikketti jistgħu jitwaħħlu mid-Direttur tal-Kummerċ biss jew mir-rappreżentant tiegħu. 7. Id-Direttur tal-Kummerċ ma jimbullax oġġetti tal-bizzilla magħmulin b’ħajt tal-ħarir jew ħajt tal-ħarir artifiċjali. Ebda oġġett tal-bizz illammanifatturata b’ħajt tal-ħarir jew b’ħajt tal-ħarir artifiċjali ma jiġi mbullat b’tikketta mid-Direttur tal-Kummerċ. 8. Kampjuni tal-bizzilla. Kampjuni tal-bizzilla ta’ Malta u ta’ Għawdex ikunu aċċessibbli għall-pubbliku fl-uffiċċju tad-Direttur tal-Kummerċ.